**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2025**

**RAPORT DE SPECIALITATE**

**privind modificarea Statului de funcții al Spitalului Orășenesc Negrești Oaș**

Referitor la Proiectul de hotărâre privind modificarea Statului de funcții al Spitalului Orășenesc Negrești Oaș,

ca urmare a Notei de fundamentare a Spitalului Orășenesc Negrești Oaș nr. 3327/14.04.2025 înregistrată la Consiliul Județean Satu Mare cu nr. 8394/15.04.2025, cu privire la aprobarea modificării Statului de funcții al Spitalului Orășenesc Negrești Oaș,

raportat la Hotărârea Consiliului Județean Satu Mare nr. 25/28.02.2025 privind modificarea Statului de funcții al Spitalului Orășenesc Negrești Oaș,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială” la Legea cadru nr.153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Art. 15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- Dispoziția Președintelui Consiliului Județean Satu Mare nr. 6/2023 privind modificarea structurii organizatorice a Spitalului Orășenesc Negrești Oaș.

Spitalul Orășenesc Negrești Oaș solicită aprobarea modificării Statului de funcții cu 552 posturi, din care 19 posturi de conducere și 533 posturi de execuție, conform următoarelor propuneri de modificare:

|  |  |  |  |  |
| --- | --- | --- | --- | --- |
| **Nr. poziție anterior**  ***Stat funcții aprobat*** | **Nr. poziție propus**  ***Stat funcții modificat*** | **Post existent**  **în statul de functii aprobat** | **Solicitare** | **Post propus**  **în statul de functii modificat** |
| 8 | 8 | medic specialist (S) | transformare post vacant | medic rezident (S) |
| 109 | 109 | medic specialist (S) | transformare post vacant | medic rezident (S) |
| 119 | 119 | asistent medical principal (S) | transformare post vacant | asistent medical principal (PL) |
| 172 | 172 | medic specialist (S) | transformare post vacant | medic rezident (S) |
| 174 | 174 | medic rezident (S) | transformare post prin promovare | medic specialist (S) |
| 177 | 177 | asistent medical principal (S) | transformare post vacant | asistent medical (PL) |
| 179 | 179 | asistent medical principal (S) | transformare post vacant | asistent medical (PL) |
| 217 | 217 | asistent medical principal (PL) | transformare post vacant | asistent medical principal (S) |
| 398 | 398 | medic rezident (S) | transformare post prin promovare | medic specialist (S) |

1. ***La secția de medicină internă se solicită*** transformarea postului vacant de medic specialist (cu S) poz. 8 din statul de funcții aprobat, în medic rezident (cu S) poz. 8 din statul de funcții modificat.
2. ***La secția pediatrie se solicită următoarele:***

* transformarea postului vacant de medic specialist (cu S) poz. 109 din statul de funcții aprobat, în medic rezident (cu S) poz. 109 din statul de funcții modificat.
* transformarea postului vacant de asistent medical principal (cu S) poz. 119 din statul de functii aprobat, în asistent medical principal (cu PL) poz. 119 din statul de functii modificat;

1. ***La compartiment ATI se solicită următoarele:***

* transformarea postului vacant de medic specialist (cu S) poz. 172 din statul de funcții aprobat, în medic rezident (cu S) poz. 172 din statul de funcții modificat;
* transformarea postului prin promovare de medic rezident (cu S) poz. 174 din statul de funcții aprobat, în medic specialist (cu S) poz. 174 din statul de funcții modificat. Titulara postului a fost confirmată ca medic specialist în specialitatea Anestezie și Terapie intensivă, conform certificatului de medic specialist seria S1 nr. 062808, eliberat cu nr.60770 la data de 05.03.2025 de Ministerul Sănătății;
* transformarea postului vacant de asistent medical principal (cu S) poz. 177 din statul de funcții aprobat, în asistent medical (cu PL) poz. 177 din statul de funcții modificat;
* transformarea postului vacant de asistent medical principal (cu S) poz. 179 din statul de funcții aprobat, în asistent medical (cu PL) poz. 179 din statul de funcții modificat.

1. ***La sectia boli cronice se solicită*** transformarea postului vacant asistent medical (cu PL) poz. 217 din statul de functii aprobat, în asistent medical principal (cu S) poz. 217 din statul de functii modificat;
2. ***La Compartimentul de prevenire a infectiilor asociate asistenței medicale se solicită*** transformarea postului prin promovare de medic rezident (cu S) poz. 398 din statul de funcții aprobat, în medic specialist (cu S) poz. 398 din statul de funcții modificat. Titularul postului a fost confirmat ca medic specialist în specialitatea Epidemiologie, conform certificatului de medic specialist seria S1 nr. 0621504, eliberat cu nr. 59516 la data de 13.02.2025 de Ministerul Sănătății;

Transformarea posturilor vacante se impune datorită nevoii de ocupare a acestora astfel încât să existe o mai bună accesibilitate de ocupare a posturilor.

Ținând cont de modificările solicitate, Spitalul Orășenesc Negrești Oaș menționează că se încadrează în normativul de personal și în cheltuielile de personal prevăzute în Bugetul de venituri și cheltuieli al spitalului aprobat pe anul 2025.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului Orășenesc Negrești Oaș.

**ȘEF SERVICIU, CONSILIER JURIDIC,**

Bîja Tania Pop Nicoleta

**CONSILIER,**

Luțaș Ivett